पारा पहुंचा 7 डिग्री, ठंड से बचने अलाव का सहारा
दिसंबर के अंतिम सप्ताह में ठंड ने अपना असर दिखाना शुरू कर दिया है। सात दिनों के अंदर जिले में 10 डिग्री सेल्सियस की कमी आई है। 22 दिसंबर को जिले का न्यूनतम पारा जहां 17 डिग्री था। वहीं 28 दिसंबर को 10 डिग्री गिरकर 7 डिग्री सेल्सियस पर पहुंच गया।बढ़ती ठंड से बचने अलाव ही एक मात्र सहारा बन रहा है।
जिले में ठंड से बचने लोगों ने आग जलाकर तापना शुरू दिया है। नगर के साथ-साथ ग्रामीण क्षेत्रों में भी लोग अलाव तापते देखे जा रहे हैं। हालांकि दोपहर में अच्छी धूप खिल रही है। इसके बावजूद वातावरण में नमी मौजूद है। इसके कारण शाम होते ही ठंड का असर दिखने लगता है। शाम होते ही लोग आग जलाकर तापने का मजा लेने लगते हैं। सुबह के दौरान भी तेज ठंड से ठिठुरन रहती है। ऐसे में ठंड के प्रकोप से बचने अलाव लोगों को सहारा बन रहा है।
शाम होते ही बाजार सूना : तेज ठंड पड़ने के कारण शाम होते ही बाजार सूना नजर आने लगा है। एक सप्ताह पहले तक जहां रात 8 बजे तक बाजार में रौनक रहती थी। वहीं अब शाम के पांच बजते ही सड़कें व बाजार सूना नजर आता है। शाम होते ही लोग घरों में कैद हो जाते हैं, जो सुबह के 9 बजे तक चलता है।
मौसम सप्ताह का आकड़ा
दिनांक अधिकतम न्यूनतम
22 दिसंबर 30 17
23 दिसंबर 30 17
24 दिसंबर 27 09
25 दिसंबर 23 04
26 दिसंबर 25 04
27 दिसंबर 26 04
28 दिसंबर 28 07
ग्लव्स, टोपी और मफलर से पट गया कपड़ा बाजार
ठंड बढ़ने के साथ ही लोग गर्म कपड़े का उपयोग भी करना शुरू कर दिया है। कपड़ा दुकानों में स्वेटर, जैकेट, ग्लब्स, टोप, शाल, कंबल, चादर की मांग बढ़ गई है। लोग बाजारों से गर्म व ऊनी कपड़े लेने पहुंच रहे हैं। ठंड नवंबर माह के शुरूआती सप्ताह से शुरू हो जाती थी, लेकिन इस वर्ष ठंड काफी कमजोर था। कपड़ा व्यवसायी सागर केशवानी, जुबेर, विशाल मोटवानी, उत्तम देवांगन ने कहा पांच दिन से तेज ठंड बढ़ी है जिसके बाद गर्म कपड़े की मांग में 40 प्रतिशत बढ़ोतरी हो गई है।
कांकेर. ठंड से बचन अलाव का सहारा लेते लोग।
मौसम की मार
awa_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva awa_Deva hin_Deva